**Kynan Bridges 3 (Birtokold Gyógyulásod!)**

*Készülj föl arra, hogy megkapod az áttörésed most! A csodád és gyógyulásod! Kapcsolódj be, amint Kynan megosztja velünk, hogyan válhatunk Isten természetfölöttiének eszközévé!*Egy pillanat múlva még többet megtudunk! *Föltetted már az alábbi kérdéseket?: Mi a gátja a gyógyulásomnak? Mit kell tennem, ha már hosszú időn át nem gyógyultam meg? Hogyan aktiválhatom Isten gyógyulásra vonatkozó ígéreteit?   
Hiszem, hogy sokan fognak hallgatni bennünket és a generációs betegségek szellemei le lesznek fegyverezve az életükben, abban a pillanatban, hogy megkapják a kijelentést arról, hogy a betegségük gyökere démonikus! Leromboljuk a rákbetegség fáját, az ízületi gyulladás fáját, a cukorbetegségét, az elmebetegségét úgy, hogy fölfedjük azok sátáni gyökerét, melyet sokan nem is tudnak, hogy ott vannak!   
Ezek az eszközök megszilárdítják majd hited, amitől az ördög futni fog előled! Nem csupán Isten szerinti egészségben fogsz élni és járni, hanem bárhová mész, rombolod a sötétség Királyságát!*

**SID**: Helló, Sid Roth vagyok. Üdvözöllek világomban, ahol természetes a természetfölötti. Nincs még egy olyan hely, ahol több természetesen természetfölöttihez juthatnál, mint Izraelben, a jeruzsálemi Sírkertben. A démonok tudnak olyan betegséget okozni, mint például a rák? És ha imádkozol gyógyulásért és nem űzöd ki a démonokat, lehet ez az oka annak, hogy emberek nem gyógyulnak meg betegségekből, mint például a rákos daganatból? Vendégem azt mondja, hogy amikor kiűzöd a rák démonát, a gyógyulás megkezdődik.

**SID**: Itt vagyok Jeruzsálemben, Izraelben, az egyik legkedvesebb helyen a bolygón, az üres sírnál. És mivel a sír üres, mivel a Messiás feltámadt és legyőzte a halált és a bűnt és az ördögöt, hogy mi győztesek legyünk! Győztesek, minden területén az életünknek!0 És az a kérdés, amit sokan közületek feltesznek az az… egyébként, nem tudom, halljátok-e a madarakat csiripelni?... Úgy gondolom, csodálatos, hogy élhetünk. Tehát a kérdés, amit sokan feltesznek: Ki a szerzője a betegségnek? Úgy értem, ha Isten azért teszi ezt, hogy megtanítson nekem valamit, ha Isten azért teszi ezt, mert nekem hatalmas szolgálatom lesz olyan emberek felé, akik hozzám hasonlóan szenvednek, ha így gondolkodsz, nem fogsz győzni. Nos, Kynan Bridges, azt hiszem, ez az egyik legnagyobb probléma. Amikor valaki beteg lesz, miért tettetik az emberek magukat halottnak, miért törődnek bele?

***KYNAN:*** *Nos, a fő ok az, hogy az emberek nem hiszik el, hogy a betegség az ördögtől való elnyomás. De tudjuk, az Ige, az Apostolok Cselekedetei 10.38 alapján, hogy Isten hogyan kente fel a Názáreti Jézust Szent Szellemmel, hogy elmenjen és jót cselekedjen, meggyógyítva mindazokat, akik az ördög elnyomása alatt voltak, és Isten vele volt. Úgyhogy az első lépcső, amit az embereknek tudnia kell az Igére alapozva, hogy a betegség elnyomás. Miért? Mert meggátol bennünket abban, hogy elvégezzük feladatunkat Isten királyságának előremozdításában. Isten nem egy kórházi ágyban szeretne minket látni. Ő nem akarja, hogy egészségügyi ellátáshoz legyünk kötve, mert amíg ott vagyunk…*

**SID:** De várj! Mindig az Isten akarata, hogy meggyógyulj? Mindig?

***KYNAN****: Abszolút. Lukács evangéliumában Jézus kimegy a partra és a Biblia azt mondja, hogy „Minden beteget odahoztak hozzá.” És a Biblia azt mondja, hogy meggyógyított minden beteget. Na, most, én tanulmányoztam egy kicsit azt a szót, hogy „minden” a görögben. És a görögben a „minden” szó azt jelenti, hogy „az összes”.*

**SID:** Ezt a nagy tudományt szerezted belőle?! Most, Kynan, te szent irigységet váltasz ki belőlem. El vagy foglalva az ágyadnál a magad dolgával, és ki áll az ágyad lábánál?

***KYNAN****: Maga az Úr Jézus.*

**SID**: Mit mondott?

***KYNAN:*** *Nos, én aludtam, és kaptam ezt az ébresztést, nevezhetném így is. És ez volt az első alkalom, hogy ilyen meglátogatásban volt részem. És Ő szó szerint az ágyam szélénél állt, és nevemen szólított, és felnézett. Teljesen fehérben volt. Gyönyörű volt. Nem láthattam az arcát. És elkezdett engem felébreszteni és azt mondta: „Kelj föl!” És elkezdtem ébredezni, és amint ezt csináltam, felültem a testemen kívül, és ránéztem. És ezután Ő a legérdekesebb dolgot tette. Odanyúlt a szívéhez és kivette a szívét, és odanyújtotta felém. Na, most, ez nem egy rémisztő dolog. Ez szellemi dolog volt. Kinyújtotta a szívét felém, és a szíve elkezdett verni egy bizonyos frekvencián. És azt mondta nekem: „Ez az én szívem a nemzetekért.” És amint ezt tette, Sid, olyan volt, mintha hallottam és éreztem volna a szívét, ami sírt. És azt mondta nekem: „Fiam, sokan a népem közül úgy gondolják, hogy Én vagyok, aki betegséget és fájdalmat okozok nekik.” Azt mondta: „De ez nem az én akaratom. Én kifizettem a legnagyobb árat értük, hogy meggyógyuljanak.” És az ő szíve összetört a nemzetekért, mert sokan nem ismerik azt az árat, amit ő kifizetett értük. És én csak sírtam, amikor láttam ezt az átélést. És most életemben legelőször, megláttam, hogy Jézus hogyan érez, amikor rossz képet alkotunk Róla.*

**SID**: És hogyan alkotunk rossz képet Róla?

***KYNAN****: Vádoljuk őt a betegségünk miatt. Vádoljuk őt az elnyomattatásunk miatt. Vádoljuk őt a dolgok miatt, amik történnek az életünkben. Azt érezzük, hogy „Na, most Isten megleckéztet engem! Isten azért helyezte rám ezt a rákbetegséget, hogy alázatra tanítson. Tudod, a Biblia azt mondja: „Minden dolog összedolgozik azoknak a javára, akik szeretik Őt, és akiket elhatározása szerint elhívott.” És én Jézust a Nagy Beavatkozónak hívom. Tudod, miért?*

**SID:** Miért?

***KYNAN:*** *Mert képes beavatkozni bármely szituációba (jó értelemben véve), és meg tudja azt fordítani az Ő dicsőségére.*

**SID**: Ok. Röviddel ezután volt egy másik meglátogatásod is.

***KYNAN****: Igen.*

**SID:** Beszélj nekem erről!

***KYNAN:*** *Nos, ez alkalommal, az Úr azt mondta nekem: „Azt akarom, hogy menj be az imaszobádba, és légy ott közösségben velem.” És én szó szerint feküdtem az imaszobámban, és olyan helyzetet vettem fel, mint egy magzat, és egyszerűen imádkoztam a szellememben. És amint ezt tettem, olyan volt, mintha a szellemem elhagyta volna a testemet, és én kilőttem át a sztratoszférán, leírhatatlan gyorsasággal száguldottam. Olyan volt, mint a fénysebesség. És hirtelen magas frekvenciájú hangterjedelembe értem, amely megállásra kényszerített. Ennél a találkozásnál körbenéztem, és a szent várost láttam, a mennyei Jeruzsálemet, és gyönyörű volt. A legragyogóbb volt azok közül a dolgok közül, amiket valaha is láttam. Aranyból voltak a felhők és az utcákat arannyal szegélyezték. És közelebb akartam menni, hogy lássam. De ahogy megpróbáltam közelebb menni, nem tudtam. Homályos volt minden. Azt mondtam: „Uram, mi történik?” És az Úr a legszelídebb, legmeggyőzőbb szavakat mondta nekem. Ezt mondta: „Ez a szíved állapota miatt van így.” Na, most, ez egy meglepő és csodás dolog. Tudtam, hogy az Úr nem csak nekem beszél, hanem a Testéhez is. Én csak képviseltem az Egyházát. És ő azt akarta tőlem, hogy adjam át ezt az üzenetet, mert a Biblia azt mondja: „Áldottak a tiszta szívűek, mert ők meglátják az Istent.” Na, most, az, hogy meglátjuk Istent, az nem csak azt jelenti, hogy majd a túlvilágon, hanem az Egyház gyógyulásokért, csodákért, szabadulásokért kiált, és ezeket akarják látni. Minél hamarabb csatlakozunk szívünkkel a menny frekvenciájához, annál hamarabb képesek leszünk megtapasztalni Isten csodatevő erejét.*

**SID:** Szeretném, ha hallanátok valamit, ami Kynan számára életet megváltoztató volt, és az ő hitét kiugrasztotta a sztratoszférába, mérföldekre innen, a Mennyekbe, mindez, amikor visszajövünk.

**SID**: Szóval, vendégem a gyógyításnak egy egészen új szintjébe ment bele, amikor megtanult valamit egy olyan asszonytól, aki nem tudott beszélni. Beszélj nekem erről!

***KYNAN****: Ez egy csodálatos történet. Gyógyító iskolát tartottunk, amelynek az összejöveteleire jöttek emberek az egész világról, hogy gyógyulást nyerjenek. És volt ott egy hölgy, akit egy barátja hozott el, aki nem tudott beszélni, és nem tudta használni a jobb karját, tulajdonképpen az egész jobb oldalát. És én az elvárás törvényéről tanítottam. Na, most ezt nagyon fontos, hogy az Egyház megértse, mert amit elvárunk, gyakran az manifesztálódik. És itt voltam én, és tanítottam az elvárásnak erről a törvényéről, és ez a hölgy odajött és nem tudott beszélni egyáltalán. Emberek ezrei nézték ezt és tudod, nekem előre kellett lépni ebben, és azt mondtam: „Szent Szellem, kérlek, ne hagyj el, és ne hagyj szárazon!” És ez a hölgy odajött, és most jön az érdekes. Imádkoztam érte, és találd ki, mi történt?*

**SID:** Mi?

***KYNAN****: Semmi! Szóval, imádkoztam érte, és imádkoztam a hangszalagjaiért, űztem - kötöztem, de nem történt semmi. Úgyhogy folytattam az imádkozást és folytattam az előre nyomulást. Hirtelen, miközben kitartottam ezért a csodáért, az Úr bátorsága betöltött, és odatartottam a mikrofont a szája elé, és azt mondtam: „Mondd ki, hogy „Halleluja!” És valami érthetetlen jött ki a száján. Nem tudott beszélni. És azt mondtam: „Mondd ki, hogy „Halleluja!” És ahogy haladtam ebben előre, végül azt mondtam: „Mondd, hogy „Halleluja!” Az asszony hangszálai meglazultak. Azt visította: „Halleluja!” - és csak úgy emelkedett annak a gyülekezetnek a hit szintje! És nem csak ez történt, hanem megkapta a teste jobb felének a helyreállítását is. Teljesen meggyógyult, beszélt, és az egész csodálatos volt!*

**SID**: Könnyen feladhattad volna!

***KYNAN****: Igen.*

**SID:** Nem csak az történt, hogy ő meggyógyult, hanem még mások is meggyógyultak, amikor ezt látták?

***KYNAN:*** *Igen, mert ez ragályos! És tudod, hogy mi történt ezen a csodán keresztül?*

**SID**: Mi?

***KYNAN****: Isten egy magasabb szintre vitte a hitemet és a bátorságomat. Tudod, a Biblia azt mondja: „Hitből hitbe és dicsőségről-dicsőségre.” Isten terve az, hogy mi haladjunk előre az Ő megismerésében és legyünk bátrabbak abban, hogy az Ő Igéjének kijelentése szerint járjunk. Úgyhogy minél inkább kilépünk és megtesszük ezt, mondom ezt az embereknek, annál inkább meg fogjuk tapasztalni Isten erejét, és minél inkább megtapasztaljuk Isten erejét, annál inkább képesek leszünk bízni Benne, hogy dicsősége még inkább manifesztálódjon bennünk.*

**SID:** Nos, az egyik dolog, ami az emberi mivoltunk következménye, a megbocsátatlanság. És tudod, Kynan, én, személyesen, félreértettem a megbocsátatlanságot. Úgy gondoltam, hogy ha te megbántottál engem, én egy másodperc alatt megbocsátok neked, HA megkérsz erre. És amire rájöttem az az, hogy én attól szenvedek, hogy vajon megbocsátatlanságban járok-e, azért mert nem tudom, hogy a másik megkér-e, és megalázza magát vagy sem.

***KYNAN****: Igen.*

**SID:** De ez egy félreértés volt. Beszélj nekem arról a nőről, aki meggyógyult, miután elbánt a megbocsátatlansággal!

***KYNAN****: Dicsőség Istennek! Volt egy nő, aki eljött az egyik alkalmunkra. És itt voltam én, tanítottam az Úr Igéjét a gyógyulásról és a csodákról, és hogy Isten akarata a gyógyulás és a helyreállítás. És egy meglepő dolog történt. Az emberek nem igazán reagáltak rá. És az Úrnak a Szelleme beszélt hozzám és azt mondta nekem: „Rossz üzenetet prédikálsz. Nem azt tanítod, amit én akarok, hogy taníts éppen most. Azt akarom, hogy most a megbocsátásról taníts!” És egyből váltottam és elkezdtem tanítani arról, hogy hogyan engedjék el a neheztelést, a keserűséget és a megbocsátatlanságot. És tudod, mi történt, amikor ezt tettem?*

**SID:** Mi?

***KYNAN****: Az oltár előtti rész tele lett krónikus betegségekben, krónikus gyengeségekben szenvedőkkel, amilyen például a reumatikus ízületi gyulladás. Különösen egy hölgy, aki azért jött oda, mert egy kellemetlen váláson volt túl, és gyűlölet volt a szívében a férje iránt, neheztelés iránta, és mi felszabadulásért imádkoztunk érte. És ezt mondani szeretném most valakinek. Tudod, most valaki hallgat bennünket és azt mondja, hogy nem tud megbocsátani egy személynek. De tudod mit? A megbocsátás nem értük van, hanem érted. Minél hamarabb megbocsátasz, annál hamarabb fogsz áttörést megtapasztalni a gyógyulásodban. És ez történt ezzel a hölggyel is. Abban a pillanatban, hogy elengedte a férjét, természetfölötti módon meggyógyult a reumatikus ízületi gyulladásából. Visszament az orvoshoz, és a reumának semmilyen formáját sem találták a vérében. Abbahagytak minden orvosi kezelést és ő tökéletesen meggyógyult Isten ereje által.*

**SID:** Nos, ez a normális! Nincs itt az ideje, hogy normálisan kezeljük ezt a témát, úgy, ahogy a Biblia normálisnak mondja? Kynan, te azt mondtad, hogy amikor 3 dolgot megteszel, akkor csodák robbannak ki! Mik ezek?

***KYNAN:*** *Az első dolog, amit meg kell tenned, és én megtanultam ezt, hogy kihirdeted Isten királyságát. Jézus prédikált Isten Királyságáról, és igazán megtett mindent, ami elősegítette a Királyságot. És amint ezt tette, a sötétség királysága szét lett rombolva. Úgyhogy bármikor, amikor kihirdetjük a Királyságot, hogy Jézus a Király, akkor a sötétség királysága szó szerint elpusztul. Ezt mondja a Biblia, hogy Jézus lerombolta a sötétség királyságát. Mi történik, ha a sötétség királysága összeomlik? Az emberek meggyógyulnak. A vak szemek megnyílnak. Az emberek megszabadulnak az elnyomás alól. Ez történik a Királyságban, mert Isten királysága nagyobb, mint a sötétség királysága. Második dolog, hogy ki kell alakulnia egy olyan kultúrának, amely érzékeny a Szent Szellemre. Tudod, a Biblia azt mondja, a Szent Szellem elvezet minket minden igazságra. Bizonyságot tesz a feltámadott Krisztusról. Felhatalmazást ad nekünk. Jézus mondta a tanítványainak: „Várjatok, amíg erőt kaptok a Szent Szellemtől.” Amikor kialakítasz egy olyan atmoszférát, amely aláveti magát a Szent Szellemnek, akkor a csodák és a jelek és a csodálatos gyógyulások lesznek a normálisak!*

**SID:** Röviden, hogyan alakítsunk ki egy ilyen atmoszférát?

***KYNAN:*** *Az első, hogy ki kell fejlesztened magadban egy érzékenységet a Szent Szellemre. Meg kell, hogy ismerd a Szent Szellemet. Meg kell, hogy hívd őt. Tudod, olyan sok gyülekezetből és istentiszteletről szorítottuk ki a Szent Szellemet, és helyettesítettük Őt színjátszással, emberi okoskodással, logikával és filozófiával. De amikor meghívjuk a Szent Szellemet, hogy töltse be ezt a szerepet…*

**SID:** Tudod, mire gondolok? Azok a színdarabok, a világítás, a speciális effektek olyan gyönyörűek. Csodálatos produkció… De amikor beleütközöl a gyengeség szellemébe, egy démonba, akkor a világon egy színdarab se fog tudni segíteni. És sok betegséget okoznak démonok, és amikor démonokkal állsz szemben, akkor semmit nem ér az ima. Az első dolog, amit tenned kell, hogy kiűzöd azt a démont. Meg fogjuk mondani, hogy hogyan, amikor visszajövünk!

**SID:** Kynan azt mondta, hogy amikor 3 dolgot csinál, csodák robbannak ki. Egy: Kihirdetni Isten királyságát. Kettő: Megteremteni az atmoszférát. A Szent Szellem atmoszféráját szívesen látjuk. És mi a harmadik dolog?

***KYNAN****: A harmadik dolog az egyik legfontosabb kulcs ahhoz, hogy meglássuk a gyógyulást manifesztálódni, és ezt úgy hívom, hogy „E” vagyis elszántság. És ez azt jelenti, hogy mindaddig folyamatosan előre kell nyomulnunk, ameddig meg nem látjuk a manifesztációt. Túl sok ember adja fel, mielőtt a csoda manifesztálódik, és pontosan, mielőtt megkapják a gyógyulásukat, feladják. A Biblia azt mondja: „Ne dobjátok el a bizodalmatokat, amelynek nagy jutalma van. Mert békességes tűrésre, elszántságra, állhatatosságra van szükségetek, hogy meglássátok a csodákat.”*

**SID:** Tudod, mit gondolok, Kynan? Azok a hazug tünetek mindaddig itt fognak maradni, amíg egyesek azt nem gondolják végül, hogy feladják! És mihelyt rájönnek, hogy nem fogod feladni, találnak valaki mást, aki majd hajlandó lesz feladni.

***KYNAN:*** *Abszolút. Sátán „nehéz fiú”, és mint ilyen, az egyetlen dolog, amire reagál, az a brutálisan nyers erő. És neked meg kell tanulnod, hogy hogyan maradj talpon és hogyan mondd el az ellenségnek, hogy „Nem fogod elvenni az egészségemet, nem fogod elvenni a testemet, és nem fogod elvenni az elmémet, mert ezek Istenhez tartoznak, és én harcolni fogok ezekért utolsó leheletemig.” Mindaddig, amíg el nem jutsz ide, az ellenség folyamatosan támadni fog, és veszélyeztetni fogja az egészséged. De amikor teszel egy elhatározást, és azt mondod: „Nem, többé nem fogom eltűrni ezt, és folyamatosan tovább nyomulsz előre, akkor le fogod gyengíteni az ellenséget, és el kell menekülnie.*

**SID**: Oké. Sokszor Jézus kiűzte a démonokat és az emberek meggyógyultak. Máskor imádkozott a betegekért, és az emberek így gyógyultak meg. Úgyhogy van különbség. Kynan, a te tapasztalataid szerint, milyen fajta betegségek azok, amelyeknél az első dolog az volt, hogy kiűzted a démont, még mielőtt imádkoztál volna valakiért, hogy meggyógyuljon?

***KYNAN****: Nos, az első és legáltalánosabb a rák. Úgy gondolom, sokakkal együtt, akik előttem jártak, hogy a rák a halál démoni szellemének a manifesztációja, épp úgy, mint az elmebetegségek: a skizofrénia és a bipoláris zavar. Láthatod ezt végig az Újszövetségen. Jézus kiűzte az őrültség szellemeit. Az olyan betegségek, mint az ízületi gyulladás, amelyek a csontokkal vannak kapcsolatban, azok gyakran a gyengeség szellemének a manifesztációi az emberek testében. Használnunk kell a szellemek megkülönböztetésének ajándékát, hogy azonosítani tudjuk ezeket a démoni szellemeket.*

**SID:** Nos, sokat beszélsz arról, hogy a bűn szó szerint ajtónyitás lehet a démonok számára.

***KYNAN:*** *A démoni szellemeknek ilyenkor legális joguk van a belépésre. Amikor az emberek belebonyolódnak a pornográfiába, a házasságtörésbe, démoni filmeket néznek, és ide tartozik a New Age is, olyan sokan foglalkoznak a New Age-el, és tudod, az emberekben nem tudatosodik, de ezek a dolgok engedélyt adnak az ellenségnek, hogy kontrollálja a hívőket, anélkül, hogy tudnának róla. Úgyhogy meg kell értenetek, hogy az első dolog, ha igazán akarjátok, és mondjuk, ha még nem tapasztaltatok meg gyógyulást, és elhúzódó betegséggel van dolgotok, az első dolog, amit azonosítanotok kell, hogy vannak-e nyitott ajtók vagy démoni portálok, és a Szent Szellem erején keresztül le kell rombolnotok ezeket a portálokat. És ha ezt megteszitek… sok embert láttunk már természetfölötti módon meggyógyulni azáltal, hogy megtörtük a démoni erőket.*

**SID**: Na most, mit értesz azon, hogy „lerombolni a portálokat”?

***KYNAN****: Azt értem ez alatt, hogy hatalmat veszünk Jézus nevében, és bezárjuk ezeket az ajtókat. Ez olyan, mint a természetes világban… képzelj el egy csatornát, amelyen az ellenség keresztülutazik. Sokszor, háborúk alatt, voltak titkos alagutak, ahol kémek és ellenségek keresztüljöttek és az első dolog, amit tettek az az volt, hogy vettek egy dinamit rudat és szétrombolták azt az alagutat, és így megszüntették az átjárást az ellenség számára. És ugyanígy, a szellemi valóságban, amikor vesszük a Szent Szellem dinamitját, Isten Dünamisz erejét, és felszabadítjuk Isten hatalmát, az szét fogja törni, és el fogja zárni a démoni bejárást.*

**SID:** Tedd ezt meg most, különösen a rákkal!

***KYNAN****: Atyám, az Úr Jézus Krisztus nevében, van valaki, aki néz bennünket és Hodgkin limfómája van. Van egy másik személy, akinek melanómája, bőrrákja van, és egy másik, akinek leukémiája. És most, a Bárány Jézus Krisztus, Yeshua nevében lerombolunk, összetörünk minden démoni portált, minden démoni bejáratot, amely megnyitotta az ajtót a betegségnek és a gyengeségnek, éppen most. Ha most kinyújtod a kezed, hiszem, hogy a Szent Szellem téged is meggyógyít most. Megszüntetjük az ördög hatáskörét Yeshua nevében. Ámen.*

**SID**: Hallottátok, amit Kynan mondott? Az ördög egy nehéz fiú. Úgy jön, MINT egy ordító oroszlán, de ez minden, csak ordítani tud, ha nem adsz neki helyet! Miért? Mert nagyobb az, aki benned van, mint aki a világban van! Mondom neked, hogy több erő van a feltámadott Jézusban. Mondom neked, hogy a sír üres. A sírhely üres. Ő él. Mondom neked, hogy Ő él, és benned is tud élni. Csak kérd! Mondd azt: „Jézus, Urammá teszlek téged!” Tedd meg most, ebben a pillanatban, mond ki hangosan! Kérd, hogy bocsássa meg bűneidet, legyen az Urad és éljen benned, most!